Návrh rozhodnutie spoločného výboru EHP ktorým sa mení a dopĺňa Protokol 31 k Dohode o EHP o spolupráci v špecifických oblastiach mimo štyroch slobôd - Návrh spoločného stanoviska Komisie /* SEK/2005/0360 v konečnom znení */





[pic] | KOMISIA EURÓPSKYCH SPOLOČENSTIEV | Brusel, 17.3.2005 SEK(2005) 360 v konečnom znení Návrh ROZHODNUTIE SPOLOČNÉHO VÝBORU EHP ktorým sa mení a dopĺňa Protokol 31 k Dohode o EHP o spolupráci v špecifických oblastiach mimo štyroch slobôd - Návrh spoločného stanoviska Komisie -(predložený Komisiou) ODÔVODNENIE 1. Protokol 31 k Dohode o EHP obsahuje osobitné ustanovenia o spolupráci medzi Spoločenstvom a štátmi EZVO, ktoré sú členmi EHP, mimo štyroch slobôd. 2. Cieľom pripojeného návrhu rozhodnutia Spoločného výboru EHP, ktorý začleňuje rozhodnutie Európskeho parlamentu a Rady č. 593/2004/ES z 21. júla 2004, je upraviť protokol 31 s cieľom rozšíriť spoluprácu v oblasti podnikov, súkromného podnikania a malých a stredných podnikov (SMEs) s účinnosťou od 1. januára 2005. Rozhodnutie č. 593/2004/ES mení a dopĺňa rozhodnutie Rady 2000/819/ES o viacročnom programe pre podniky a súkromné podnikanie a konkrétne malé a stredné podniky (SMEs) (2001-2005), ktoré už je do dohody začlenené. 3. Článok 1 ods. 3 písm. b) nariadenia Rady (ES) č. 2894/94 o opatreniach na implementáciu Dohody o EHP predpokladá, že Rada na základe návrhu Komisie ustanoví stanovisko Spoločenstva pre takéto rozhodnutia. 4. Návrh rozhodnutia Spoločného výboru EHP sa predkladá na schválenie Radou. Následne Komisia pri najbližšej možnej príležitosti predloží stanovisko Spoločenstva v rámci Spoločného výboru EHP. Návrh ROZHODNUTIE SPOLOČNÉHO VÝBORU EHP ktorým sa mení a dopĺňa Protokol 31 k Dohode o EHP o spolupráci v špecifických oblastiach mimo štyroch slobôd SPOLOČNÝ VÝBOR EHP, so zreteľom na Dohodu o Európskom hospodárskom priestore, zmenenú a doplnenú Protokolom, ktorým sa upravuje Dohoda o Európskom hospodárskom priestore, ďalej len „dohoda“, najmä na jej články 86 a 98, keďže: 1. Protokol 31 k dohode bol zmenený a doplnený rozhodnutím Spoločného výboru EHP č. … z ...[1]. 2. Je vhodné rozšíriť spoluprácu zmluvných strán dohody, aby sa do tohto protokolu zahrnulo rozhodnutie Európskeho Parlamentu a Rady č. 593/2004/ES z 21. júla 2004, ktorým sa mení a dopĺňa rozhodnutie Rady 2000/819/ES o viacročnom programe pre podniky a súkromné podnikanie a konkrétne pre malé a stredné podniky (SMEs) (2001-2005)[2]. 3. Protokol 31 k dohode by sa preto mal zmeniť a doplniť, aby sa táto rozšírená spolupráca mohla uskutočňovať od 1. januára 2005, ROZHODOL TAKTO: Článok 1 Do siedmej zarážky článku 7 ods. 5 (rozhodnutie Rady 2000/819/ES) protokolu 31 k dohode sa vkladá táto podzarážka: „- 32004 D 0593 : Rozhodnutie Európskeho parlamentu a Rady č. 593/2004/ES z21. júla 2004 (Ú. v. EÚ L 268, 16.8.2004, s. 3).“ Článok 2 Toto rozhodnutie nadobúda účinnosť dňom nasledujúcim po poslednom oznámení Spoločnému výboru EHP podľa článku 103 ods. 1 dohody *. Uplatňuje sa od 1. januára 2005. Článok 3 Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie . V Bruseli dňa . Pre Spoločný výbor EHP predseda Tajomníci Spoločného výboru EHP [1] Ú. v. EÚ L ... [2] Ú. v. EÚ L 268, 16.8.2004, s. 3. * [Sú uvedené ústavné požiadavky.] [Nie sú uvedené žiadne ústavné požiadavky.]